નાના-નાના છ ખંડમાં વિભાજિત આ કથાનું વસ્તુ જોઈએ તો સુલતાનની દરિયાઈ યાત્રા, તોફાન, સાથીઓથી વિખૂટાં પડવું, અજાણ્યા ટાપુ પર પહોચવું, સ્વપ્ન આવવું, બીજા દિવસે સ્વપ્ન સાચું પડવું, બીજી તરફ અન્ય નગરમાં રહેતા એક ઝવેરીને પણ એ જ સ્વપ્ન આવવું, ઝવેરીના પુત્રની ૧૫ વર્ષે મોતની આગાહી, પુત્રને બચાવવા નિર્જન ટાપુ પરની ગુફામાં સંતાડવું, સંજોગે પેલા સુલતાનનું એ જ ટાપુ પર પહોંચવું, સુલતાન અને ઝવેરીના પુત્રનું મળવું, સુલતાનને હકીકતની જાણ થવી, ઝવેરીના પુત્રને રક્ષાનું વચન આપવું, લાંબો સમય બેઉનું સાથે રહેવું, મોતની આગાહીના દિવસે સુલતાનથી અજાણતા ખૂન થવું, વૃક્ષ પર સંતાવું, ઝવેરીનું પુત્રને લેવા આવવું, પુત્ર મરણથી એનું પણ મરણ, થોડા સમય પછી સુલતાનનું રાજ્યમાં પાછા ફરવું, એના બંને સ્વપ્નાં સાચાં પડવાં વગેરે પ્રસંગો આ કથામાં આવે છે.